
  МИНИСТЕРСТВО НА ОКОЛНАТА СРЕДА И ВОДИТЕ

Регионална инспекция по околната среда и водите- Монтана

Д О К Л А Д

За извършена проверка по изпълнение на условия в Комплексно разрешително (КР) № 162-Н1/2010 г. издадено на Регионално депо за неопасни отпадъци за общините Монтана, Криводол, Бойчиновци, Берковица, Лом, Чипровци, Георги Дамяново, Брусарци, Медковец, Вършец, Якимово и Вълчедръм. 
На основание Заповед № РД-93/04.04.2019 г. на Директора на на РИОСВ – Монтана и в изпълнение на утвърден от МОСВ План за контролната дейност на инспекцията през 2020 г, на 19.05.2020 г. е извършена проверка на инсталациите, попадащи в обхвата на Приложение 4 на ЗООС. Дружеството е със седалище и адрес на управление: гр. Монтана, ул. Извора, № 1, представлявано от кмета на Община Монтана, възложено за експлоатация на „РДО – Монтана“ ЕООД, гр. Монтана.
I. Цел на проверката

Проверката се извършва във връзка с осъществяване на текущ контрол относно спазване изискванията на условията в Комплексно разрешително № 162-Н1/2010 г. издадено на Регионално депо за неопасни отпадъци за общините Монтана, Криводол, Бойчиновци, Берковица, Лом, Чипровци, Георги Дамяново, Брусарци, Медковец, Вършец, Якимово и Вълчедръм. 
II. Проверени инсталации и дейности: 
- попадащи в обхвата на Приложение 4 на ЗООС- Регионално депо за неопасни отпадъци за общините Монтана, Криводол, Бойчиновци, Берковица, Лом, Чипровци, Георги Дамяново, Брусарци, Медковец, Вършец, Якимово и Вълчедръм, включващо клетки за неопасни отпадъци:

· Клетка 1
· Клетка 2
· Клетка 3

· Клетка 4

- не попадащи в обхвата на Приложение 4 на ЗООС - Инсталация за предварително сепариране на отпадъци, Инсталация за компостиране
III. Констатации от проверката:
Регионално депо за неопасни отпадъци – Монтана включва четири клетки за депониране на неопасни отпадъци. Към момента на проверката Клетки 1 и 2 са напълно запълнени със завършени техническа и биологична рекултивация. На основание чл. 42, ал. 2 от Наредба № 6 от 27.08.2013 г. през м. април 2018 г. РИОСВ – Монтана потвърждава закриването на клетка 1 и клетка 2.
В Клетка 3 се извършва депониране на ТБО, изграждат се поетапно газови кладенци, успоредно с нарастване на височината на запълване, а Клетка 4 е профилирана.

Дружеството е извършило в срок докладване в Европейския регистър за изпускане и пренос на замърсители (ЕРИПЗ) за 2019 г. В РИОСВ – Монтана е представен Годишен доклад за изпълнение на дейностите през 2019 г., за които е предотавено Комплексно разрешително КР 162-Н1/2010 г.

Всички документи, изисквани с настоящото комплексно разрешително се съхраняват на площадката от съответното отговорно лице на хартиен и електронен носител.

При проверката беше проверено изпълнението на следните условия:

Условие №3. Експлоатацията на РДНО-Монтана е възложено на „РДО-Монтана“ ЕООД, съгласно условие 3.4. на КР.
Условие № 4. През 2019 г. инсталацията по условие 2 на КР е експлоатирана без да превишава капацитета, посочен в табл. 4.1. на КР, като данните са докладвани в ГДОС.
Условие № 5. В изпълнение на условие 5.1.1. са представени актуални списъци на персонала, определен да извършва конкретни дейности по изпълнение на условията в КР. Определени са потребностите от обучение на персонала и е изготвена годишна програма за обучение. По време на проверката оператора е представил всички инструкции за експлоатация и поддръжка, изисквани с разрешителното. 
Условие 7. Като част от ГДОС са докладвани резултатите от условия 7.1. и 7.2., през 2019 г. не са възниквали аварийни ситуации, които водят до замърсяване на повърхностни и/или подземни води, не са изпускани замърсяващи вещества в атмосферата.

Условие 8.1. Депото се захранва с вода за производствени и битови нужди от водопроводната мрежа на гр. Монтана въз основа на сключен договор с „Водоснабдяване и канализация” ООД – гр. Монтана. Не се ползва вода от собствен водоизточник. За 2019 г. количеството използвана вода за производствени нужди не превишава количеството в Таблица 8.1.2 На база показанията на монтираното водомерно устройство се отчитат месечните и годишните разходи на вода за тон депониран отпадък, които се документират. Прилага се инструкцията за оценка на съответствието на изразходваните количества вода за производствени нужди с определените в разрешителното, като за 2019 г. не са установени несъответствия. През отчетния период са извършвани периодични проверки за наличие на течове от тръбопроводи и оборудване, при които по водопреносната мрежа не са открити течове. В ГДОС са докладвани количеството на използваната вода за производствени нужди, изразено като годишна консумация на вода за тон депониран отпадък, както и резултатите от оценката на съответствието на измерените водни количества с определените в Таблица 8.1.2.
Условие № 8.2. През 2019 г. инсталацията по условие 2 е експлоатирана без да превишава стойностите на консумираната електроенергия, посочени в табл. 8.2. на КР. Представени са инструкции и записи за изразходените количества електроенергия изразени като месечна консумация на инсталацията по условие 2, месечна консумация за 1 т. депониран отпадък на инсталацията по условие 2 и годишната консумация на 1 т. депониран отпадък на инсталацията по условие 2. 
Условие № 8.3. Складовете за съхранение на спомагателни материали притежават подова и странична изолация, недопускаща просмукване на води или други течности в почвата под склада и нямат връзка с канализацията. Всички ХВС са опаковани, етикетирани и снабдени с информационни листове за безопасност, които са изготвени в съответствие с изискванията на Приложение II на Регламент (ЕО) 1907/2006 (REACH) и са представени по време на проверката. Химикалите се съхраняват съгласно условията, посочени в ИЛБ, условията на КР и изискванията на Наредба за реда и начина за съхранение на опасни химични вещества и смеси. Прилагат се изискуемите с КР инструкции, водят се и се съхраняват на площадката необходимите дневници и записи. Проверките на съоръженията, цистерните за съхранение на дизелово гориво и железен трихлорид се извършват съгласно инструкциите, не са констатирани течове и несъответствия. Дружеството е докладвало като част от ГДОС 2019 данни от извършените проверки,
Условие № 9. Съхранява се актуална писмена документация на контролираните параметри и оптималните им стойности, както и честотата на мониторинга им. Прилага се инструкцията по условие 9.2.3., като ежемесечно се измерват и записват в дневници дебита и неговия състав от газовите кладенци на клетки 1, 2 и 3. Изпълнява се изискването за периодично овлажняване на участъците, източници на неорганизирани емисии. В края на всеки работен ден се запръстяват работните участъци на депото, в изпълнение на условие 9.4.2., с цел недопускане на разпространението на миризми извън границите на площадката. За отчетния период операторът е докладвал за отсъствие на оплаквания за неорганизирани емисии и миризми от дейността на депото. Определени са годишните количества на замърсителите в атмосферния въздух по условие 9.6.1.2. съгласно изискванията на ЕРИПЗ и са докладвани в ГДОС и в информационната система на ИАОС. На площадката се съхраняват документирани резултатите от проверките на ефективността на газоотвеждащата система чрез периодичното измерване на показателите, посочени в табл. 9.6.1 от КР.
Условие № 10. За всяко от разрешените пречиствателни съоръжения притежателят на КР е определил и изготвил необходимата документация. В ГДОС са докладвани извършените през 2019 г. проверки за всяко пречиствателно съоръжение, при които не са установени несъответствия и не са се налагали коригиращи действия. Отпадъчните води, пречистени в ЛПСОВ се отвеждат до ГПСОВ - Монтана на база актуален договор с „В и К“ ООД, гр. Монтана, сключен по реда на Наредба №7/2000 г. Мониторинг на пречистените отпадъчни води се извършва съгласно определена в КР честотата на пробовземане (всяко тримесечие) и по заложените показатели. Прилага се инструкция за оценка на съответствието на резултатите от собствения мониторинг на отпадъчните води. Въз основа на резултатите, отразени в протоколите от изпитване, не са констатирани превишение на емисионите норми. Резултатите от мониторинга на отпадъчните води за 2019 г. и от оценката на съответствието са докладвани в ГДОС. Осъществен е и мониторинг на състава на самостоятелен поток инфилтрат, формиран от клетките за депониране на неопасни отпадъци ТП 1, ТП2 и ТП 3 със съответната честота на пробовземане, резултатите са докладвани в ГДОС. Ежедневно притежателят на настоящото разрешително извършва мониторинг на метеорологичните данни на депото и се водят записи за мониторинг на метереологичните данни.
Условие № 11. Образуваните при експлоатацията на Регионално депо за неопасни отпадъци за общините Монтана, Криводол, Бойчиновци, Берковица, Лом, Чипровци, Георги Дамяново, Брусарци, Медковец, Вършец, Якимово и Вълчедръм производствените отпадъци, не се различават по вид и не превишават количествата посочени в Таблица 11.4:

От дейността на Инсталация за предварително сепариране на отпадъци се образуват неопасни рециклируеми отпадъци, които не се различават по вид и не превишават количествата посочени в Таблица 11.6. От дейността на инсталацията за сепариране се образува и нерециклируема фракция коята подлежи на обезвреждане чрез депониране и не превишава определеното в КР количество.
През 2019 г. на територията на площадката са приемани отпадъци с цел предварително третиране (сепариране) и/или депониране с кодове и количества, съгласно КР. Извършва приемането на отпадъците по условия 11.2.8. и 11.2.8.1. предназначени за сепариране, по предварително уточнен график и направена и приета заявка с притежателя на отпадъците, и въз основа на писменни договори с общините.
Проверени са складовете и местата за разделно съхраняване на образуваните от дейността на дружеството отпадъци. Отпадъците се съхраняват разделно по видове, осигурени са съдове еднозначно обозначени, местата за съхраняване са обозначени, в склада за съхраняване на отработени масла с бетониран под са осигурени абсорбенти. Съдовете за съхранение отговарят на изискванията на условие 11.2.5. Площадките и местата за съхраняване имат ясни надписи за предназначението им и вида на съхраняваните отпадъци.
В експлоатация е клетка 3 от депото, като е определен дневен работен участък. Има осигурена земна маса с цел запръстяване на дневния работен участък. Дейността по депониране D5 се извършва съгласно технологията в Плана за експлоатация. Депонират се отпадъци с кодове съгласно условие 11.2.8 и отпадъци, образувани по време на експлоатацията на инсталациите по условие 2.
Депото се експлоатира съобразно установените правила и експлоатационните изисквания, определени с План за експлоатация, който представлява неразделна част от проекта на технологията за депониране и от комплексното разрешително, условие 11.6.3.1..

Осъществява се мониторинг на състоянието на тялото на “Регионално депо за неопасни отпадъци за общините Монтана, Криводол, Бойчиновци, Берковица, Лом, Чипровци, Георги Дамяново, Брусарци, Медковец, Вършец, Якимово и Вълчедръм”, (топография на депото) съгласно Таблица 11.7.5. Направено е геодезично измерване за слягане на повърхността на тялото, с изготвен доклад с констатации, че няма недопустими слягания на тялото на депото, како и други изменения.

Операторът е изготвил ГДОС, като в него са докладвани и документирани всички измервани съгласно условие 11.7., годишните количества отпадъци – образувани, приети, сепарирани, депонирани и предадени. В ГДОС са докладвани данни от мониторинга на състоянието на тялото на регионалното депо за неопасни отпадъци за общините от област Монтана, определен в Условие 11.7.5.

Годишните отчети за отпадъци са представени в срок в ИАОС по реда на Наредба №1/2014 г.

Прилагат се всички изискуеми по условие 11 инструкции, като се водят протоколи.
В изпълнение на изискването, регламентирано в чл. 41а от ЗУО е осигурена система за видеонаблюдение и контрол, като са монтирани 9 броя камери за проследяване в реално време на приеманите количества отпадъци и на процесите по третиране и депониране на отпадъците. Операторът е осигурил отдалечен достъп на РИОСВ- Монтана до видеоизображенията в реално време и възможност за отдалечен преглед на съхраняваната в системата информация.
Условие № 12. На площадката се съхраняват документирани резултатите от оценката на съответствието на периодично измерваните един път в рамките на две последователни календарни години еквивалентни нива на шума по границата на производствената площадка с разрешените в КР гранични стойности, като несъответствия не са установени. През 2019 г. не са постъпвали оплаквания за шум от дейността на депото.
Условие № 13. През отчетния период не са регистрирани разливи и/или изливане на вредни и опасни вещества върху производствената площадка (включително и в обвалованите зони). При извършения оглед не е констатирано наличие на течности в резервоари, варели, технологично/пречиствателно оборудване или тръбопроводи, от които са установени течове. Товаро-разтоварните дейности се извършват в непосредствена близост до складовете. При разлив се предприемат мерки за обработка с абсорбиращи материали и събиране в подходящ контейнер. Обобщени данни от изпълнението на инструкциите по условия 13.4 и 13.7 са докладвани като част в ГДОС. За тяхното изпълнение има указани задължения на всеки служител.

По условие 13.8.1. през 2019 г. е осъществен мониторинг на подземни води от СВ 3 два пъти годишно по показателите от Таблица 13.8.1. Не са констатирани превишения на СК. Представен е протокол от 2019 г., удостоверяващ, че СВ1, СВ2 и СВ4 са сухи. Резултатите от мониторинга са докладвани в ГДОС.

Условие 14. През 2019 г. не са възниквали аварийни ситуации и ъзможности за изпускане на опасни течни вещества, препарати или силно замърсена вода в канализацията. 

Условие 15. Представени са инструкции за пускане и спиране на пречиствателните съоржения съгласно изискванията на усл. 15.1.
Заключения за съответствието на обекта с изискванията на КР № 162-Н1/2010 г.:

1. Не са констатирани несъответствия на инсталацията с изискванията на условията и сроковете в комплексно разрешително КР № 162-Н1/2010 г.
2. Няма предприети административно-наказателни мерки във връзка със спазване на условията в КР.

3. Към момента на проверката и до изготвяне на доклада, не са постъпвали сигнали и/или жалби от дейността на дружеството.

